Nanjingin yliopisto

Nanjingin yliopisto (; arkikielessä 南大, Nándà) on Nanjingissa Kiinassa sijaitseva kansallinen yliopisto, jota pidetään yhtenä maan parhaista ja opiskelija-aineksen suhteen valikoivimmista. Sen historia johtaa vuoteen 258,Viite: Sitten vuoden 258, Nanjingissä sijaitseva julkinen korkeakoulu on kokenut muutoksia jokaisen dynastian tai aikakauden vaihtumisen myötä. Liangjiangin korkeampi normaalikoulu (p. 1902) suljettiin 1911 lopussa kun Qing-dynastia kaatui. Vuonna 1915 Kiinan tasavallan perustamisen jälkeen, Nankingin korkeampi normaalikoulu perustettiin korvaamaan Liangjiangin koulu. Vuonna 1949 Kiinan tasavallan vaihduttua Manner-Kiinassa Kiinan kansantasavallaksi nimi vaihtui puolestaan Kansallisesta keskusyliopistosta Nanjingin yliopistoksi. Kulttuurivallankumouksen aikana, vuoden 1966 jälkeen, yliopisto keskeytti kahdesti opiskelijoiden sisäänoton, yhteensä kuudeksi vuodeksi. Yong'anin ajan ensimmäiseen vuoteen ja Wu-kuningaskuntaan, jolloin keisari Sun Xiu perusti yliopiston ja nimitti sen johtajaksi Wei Zhaon. Näin tulkiten Nanjingin yliopisto olisi yksi maailman vanhimmista korkeakouluista. Nykyisen kaltaiseksi moderniksi kiinalaisyliopistoksi se kehittyi kuitenkin varhain 1920-luvulla. Yliopisto itse ilmoittaa perustamisvuodekseen vuoden 1902. Nykyään yliopistolla on kolme kampusaluetta Nanjingissa, joista tunnetuimmat ovat Guloun kampus (Guloun piirissä) ja Xianlinin kampus (Qixian piirissä, linnuntietä noin 18 kilometriä Guloun kampuksesta itäkoilliseen). Lisäksi yliopistoon kuuluu Pukoun kampus (noin 14 kilometriä Guloun kampuksesta pohjoisluoteeseem). Nanjingin yliopisto on ollut kiinalaisyliopistojen edelläkävijöitä opetuksen ja tutkimuksen kehityksessä. Siellä otettiin ensimmäisenä käyttöön opiskelijalähtöinen opetustapa. Nanjingin yliopisto oli myös ensimmäinen kiinalaisyliopisto, joka otti vastaan sekä mies- että naisopiskelijoita. Se alkoi tarjoamaan ensimmäisenä myös tohtoriopintoja. Nanjingin yliopistossa opiskelee runsas 38 000 päätoimista opiskelijaa. Heistä runsas 28 000 opiskelee alempaa tai ylempää korkeakoulututkintoa ja noin 7 000 tohtoriopintoja. Ulkomaalaisia opiskelijoita on noin 3 000. Esimerkiksi yhdysvaltalaisia opiskelijoita on runsaasti; yliopisto tekee yhteistyötä yhdysvaltalaisen Johns Hopkinsin yliopiston kanssa (Center for Chinese and American Studies). Siellä on myös oikeustieteen kiinalais-saksalainen laitos. Toukokuussa 2009 avattu The Sino- Finnish Environmental Research Centre (SFERC) on Itä-Suomen ja Nanjingin yliopistojen yhteinen, Nanjingissä yliopistokampuksella sijaitseva ympäristöntutkimuskeskus. Se on ensimmäinen suomalaisten yliopistojen perustama etäkampus ulkomailla. Vuoden 2020 ARWU-yliopistoranking ("Shanghain lista") sijoitti Nanjingin yliopiston tuhannen huippuyliopiston maailmanlistansa sijaluokkaan 101–150. Yliopisto kuuluu nimellä C9-liiga kutsuttuun Kiinan kärkiyliopistojen liittoumaan. ==Alumneita, henkilökuntaa== *Kenneth Hsu *Yuan-Cheng Fung *Chien-Shiung Wu *Yang Jiechi *Guo Jinlong *Chang Cheh *Jiang Zemin *Vikram Seth *Miles Flint *Pearl S. Buck *Xu Beihong *Zheng Ji *Charles W. Woodworth *Hans Driesch *François Cheng *Gao Xingjian *Miner Searle Bates ==Katso myös== *The Sino-Finnish Environmental Research Centre *Kiinan kansallinen yliopistojen pääsykoe ==Lähteet== ==Aiheesta muualla== *Nanjingin yliopiston kotisivut *Hopkins-Nanjing Center (Johns Hopkinsin yliopiston Paul H. Nitze School of Advanced International Studiesin Nanjingin kampus) Luokka:Kiinan yliopistot Yliopisto Luokka:Seulonnan keskeiset artikkelit